**Hayim Katsman** (hebraisk: חיים כצמן ; født den 3. oktober 1991 i Israel. død 7. oktober 2023 i kibbutz Holit i Israel) var en amerikansk-israelsk fredsaktivist og akademiker. Han ble drept i Holit-massakren i Israel den 7. oktober 2023.

Liv og virke
------------

### Bakgrunn

Katsman ble født i Israel den 3. oktober 1991. Foreldrene hans immigrerte til Israel fra New York City i 1990. Hans mor var opprinnelig fra Cincinnati, og faren var fra Seattle. Hans besteforeldre på morssiden var begge overlevende fra Holocaust. Katsman bodde i Petah Tikva, men etter å ha fullført sin obligatoriske IDF-tjeneste, flyttet han til kibbutzen Holit motivert et ønske om å «gjenopplive» den lille samfunnet. Han arbeidet først som bilmekaniker, før han ble gartner for kibbutzen. Han åpnet senere en bar der.

Katsman gikk på *Open University*, hvor han studerte filosofi og statsvitenskap, før han tok en mastergrad i politikk fra Ben-Gurions universitet i Negev, hvor han ledet adjunktprofessorenes interesseforening.

Han flyttet til Seattle for å ta en doktorgrad i internasjonale studier fra University of Washington. Mens han var i Washington, underviste han i hebraisk ved en synagoge i Seattle og var koordinator for universitetets Israel-Palestina-forskningsgruppe.

### Senere år i Holit

Katsman returnerte til Holit etter utbruddet av covid-19-pandemien. Han fullførte graden eksternt, og vant *Baruch Kimmerling-prisen* (gitt av Association for Israel Studies) for beste doktorgradsoppgave i 2020 og ble uteksaminert i 2021. Hans avhandling fokuserte på religiøs sionisme i Israel.

Katsman var motstander av den israelske okkupasjonen av Vestbredden, og nektet å besøke israelske bosetninger der. Han var involvert i flere aktivistgrupper, blant annet *Machsom Watch* og en gruppe som organiserte «beskyttende tilstedeværelse»-skift for palestinske samfunn på Hebronfjellet. Han vitnet for *Breaking the Silence*, og var også involvert i frivillig arbeid i Rahat.

Katsman arbeidet som foreleser i filosofi, politikk og israelsk samfunn på det tidspunktet han døde. Hans akademiske forskning fokuserte på religiøse sionistiske samfunn.

### Død

Den da 32 år hamle Hayim Katsman var i kibbutzen Holit da den ble angrepet av Hamasmilitanter den 7. oktober 2023. Han og naboen gjemte seg i et skap sammen i hans hjem, og da de ble funnet skjermet han henne med sin egen kropp. Han døde; hun overlevde - men ble kidnappet. Hun ble deretter ført av Hamasmilitanter til Gaza, men ble der etterlatt av fangerne. Hun var i stand til å ta med seg en fire måneder gammel baby og et fire år gammelt barn tilbake til Holit.

Katsman ble gravlagt den 12. oktober i Petah Tikva, på gravlunden *Yarkon*.

Katsmans venner og familie har sagt at Katsman sikkert ikke ville ha ønsket at hans død skulle brukes som rettferdiggjørelse for Israel-Hamas-krigen som ble utløst av Hamas' overraskelseangrep på Israel.

Referanser
----------

1. ↑   komonews.com[Hentet fra Wikidata]
2. ↑   www.timesofisrael.com[Hentet fra Wikidata]
3. 1 2 3 4 5 6 7  «Hayim Katsman, 32: US-Israeli scholar and peace activist». *The Times of Israel*. 15. oktober 2023. Besøkt 14. november 2023.
4. 1 2 3 4 5 6 7 8 9 10  Silow-Carroll, Andrew (11. oktober 2023). «Faces of Israel's fallen: Soldiers, peace activists, a family of 5 and more». *Jewish Telegraphic Agency* **(engelsk)**. Besøkt 15. november 2023.
5. 1 2 3 4 5 6 7 8  Harpaz, Beth (12. oktober 2023). «He was a peace activist with a PhD. In dying, Hayim Katsman saved 3 other lives». *The Forward* **(engelsk)**. Besøkt 15. november 2023.
6. 1 2 3 4  Girgis, Lauren (9. oktober 2023). «UW alum among those killed in Israel by Hamas». *The Seattle Times* **(engelsk)**. Besøkt 15. november 2023.
7. 1 2  Rabin, Roni Caryn (10. oktober 2023). «Peace Activists Are Among the Israelis Missing and Killed». *The New York Times* **(engelsk)**. ISSN 0362-4331.
8. 1 2  Graham-Harrison, Emma; Kierszenbaum, Quique (19. oktober 2023). «‘Do not use our pain to bring death’: plea to Israel from peace activists’ grieving families». *The Guardian* **(engelsk)**. ISSN 0261-3077.
9. ↑  «US citizen Hayim Katsman's funeral to take place at 7 p.m.». *The Jerusalem Post* **(engelsk)**. 12. oktober 2023. Besøkt 15. november 2023.

|  |  |
| --- | --- |
| Oppslagsverk/autoritetsdata | VIAF **·** VIAF **·** LCCN **·** Google Scholar

 |